CELEX: 31958R0001(01)
Language: lv
Date: 1958-04-15 00:00:00
Title: Padomes Regula Nr. 1 (1958. gada 15. aprīlis), ar ko nosaka Eiropas Atomenerģijas kopienā lietojamās valodas

Svarīgs juridisks paziņojums

|

31958R0001(01)

Oficiālais Vēstnesis 017 , 06/10/1958 Lpp. 0401 - 0402 Speciālizdevums somu valodā: Nodaļa 1 Sējums 1 Lpp. 0016  Speciālizdevums zviedru valodā: Nodaļa 1 Sējums 1 Lpp. 0016  Speciālizdevums spāņu valodā: Nodaļa 01 Sējums 1 Lpp. 0010  Speciālizdevums portugāļu valodā Nodaļa 01 Sējums 1 Lpp. 0010 

		Padomes Regula Nr. 1(1958. gada 15. aprīlis),ar ko nosaka Eiropas Atomenerģijas kopienā lietojamās valodasEIROPAS ATOMENERĢIJAS KOPIENAS PADOME,ņemot vērā Līguma 190. pantu, saskaņā ar kuru, neskarot Tiesas reglamentu, Kopienas iestāžu valodas ar vienprātīgu lēmumu nosaka Padome,tā kā četras valodas, kurās sagatavots Līgums, ir atzītas par oficiālajām valodām, vienā vai vairākās Kopienas dalībvalstīs katra,IR PIEŅĒMUSI ŠO REGULU.1. pantsOficiālās valodas un Kopienas iestāžu darba valodas ir franču, holandiešu, itāļu un vācu valoda.2. pantsDokumentus, ko iestādēm adresē dalībvalsts vai persona, kura ir kādas dalībvalsts jurisdikcijā, izstrādā pēc sūtītāja izvēles vienā no oficiālajām valodām. Atbildi izstrādā tajā pašā valodā.3. pantsDokumentus, kurus iestādes adresē dalībvalstij vai personai, kas ir kādas dalībvalsts jurisdikcijā, izstrādā šīs valsts valodā.4. pantsRegulas un citus vispārējas piemērošanas dokumentus izstrādā visās četrās oficiālajās valodās.5. pantsKopienas Oficiālo Vēstnesi publicē visās četrās oficiālajās valodās.6. pantsSavos iekšējos reglamentos iestādes var noteikt, kā šīs valodas lietojamas.7. pantsTiesas procesa valoda ir noteikta tās reglamentā.8. pantsDalībvalstīs, kurās ir vairākas valsts valodas, valodas lietojumu pēc attiecīgās valsts lūguma noteiks saskaņā ar vispārējiem noteikumiem, kas izriet no šīs valsts tiesību aktiem.Šī regula uzliek saistības kopumā un ir tieši piemērojama visās dalībvalstīs.Briselē, 1958. gada 15. aprīlīPadomes vārdā —priekšsēdētājsR. Motz--------------------------------------------------